Document ID: 31994D0845

KOMISSION PÄÄTÖS,
tehty 20 päivänä joulukuuta 1994,
eläinten terveyttä koskevista vaatimuksista ja eläinlääkärintodistuksista T Osekin tasavallasta tulevan tuoreen lihan tuonnin osalta (ETA:n kannalta merkityksellinen) (94/845/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinlääkintää koskevista tarkastusongelmista nautaeläinten ja sikojen sekä tuoreen lihan tai lihatuotteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 21 a ja 22 artiklan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(3), sellaisena kuin se on viimeksi muutettuna komission päätöksellä 94/723/EY(4), ja erityisesti sen 10 artiklan 2 kohdan c alakohdan yhdessä liitteessä I olevan 10 luvun kanssa,
sekä katsoo, että
komission päätöksessä 82/425/ETY(5), sellaisena kuin se on viimeksi muutettuna päätöksellä 92/453/ETY(6), vahvistetaan eläinten terveyttä koskevat vaatimukset ja eläinlääkärintodistukset T Osekkoslovakiasta tulevan tuoreen lihan tuonnin osalta,
kyseisen maan jakautumisen seurauksena on tarpeen vahvistaa eläinten terveyttä koskevat vaatimukset ja eläinlääkärintodistukset T Osekin tasavallasta tulevan tuoreen lihan tuonnin osalta ja kumota edellä mainittu päätös,
yhteisön eläinlääkärien tarkastuskäynnin mukaan eläinten terveydentila T Osekin tasavallassa on suotuisa ja verrattavissa yhteisön jäsenvaltioiden eläinten terveydentilaan, erityisesti lihan välityksellä tarttuvien tautien osalta; T Osekin viranomaiset ovat kuitenkin esittäneet klassisen sikaruton torjuntasuunnitelman alueiden Benesov, Ceske Budejovice, Havlickuv Brod, Jihlava, Jindrichuv Hradec, Pelhrimov, Písek, Tábor, Trebic ja Zdár nad Sazavou osalta,
T Osekin tasavallan vastuulliset eläinlääkintäviranomaiset ovat lisäksi vahvistaneet, että vähintään viimeisten kahdentoista kuukauden aikana T Osekin tasavalta on ollut vapaa karjarutosta, suu- ja sorkkataudista, afrikkalaisesta sikarutosta, swine vesicular -taudista, tarttuvasta sikahalvauksesta (Teschenintauti); edellä mainittuja tauteja tai klassista sikaruttoa vastaan ei ole käytetty minkäänlaisia rokotuksia vähintään viimeiseen kahteentoista kuukauteen; klassiseen sikaruttoon liittyvistä tapauksista on ilmoitettu tietyissä osissa maata, joten tuoreen sianlihan tuonti pitäisi sallia ihmisravinnoksi ainoastaan silloin, kun liha on peräisin tautipuhtailta alueilta, jotka eivät kuulu klassisen sikaruton torjunta-alueeseen,
muuhun kuin ihmisravinnoksi tarkoitetun lihan osalta olisi vahvistettava muut eläinten terveyttä koskevat vaatimukset direktiivin 92/118/ETY säännösten ja kolmansista maista tuotavan muuhun kuin ihmisravinnoksi tarkoitetun tuoreen lihan tuonnin edellytyksistä 22 päivänä joulukuuta 1988 tehdyn komission päätöksen 89/18/ETY(7) määräysten mukaisesti,
T Osekin tasavallan vastuulliset eläinlääkintäviranomaiset ovat sitoutuneet kahdenkymmenenneljän tunnin määräajassa ilmoittamaan teleksillä tai sähkeellä komissiolle ja jäsenvaltioille vahvistuksen edellä mainittujen tautien esiintymisestä tai rokotusohjelman muuttamisesta niitä vastaan; viranomaiset ovat myös sitoutuneet ilmoittamaan komissiolle kuuden kuukauden välein klassisen sikaruton torjuntasuunnitelman etenemisestä,
eläinten terveyttä koskevat vaatimukset ja eläinlääkärintodistukset on mukautettava kyseisen kolmannen maan eläinten tautitilanteen mukaisesti,
uuden eläinlääkärintodistusjärjestelmän käyttöönoton vuoksi olisi varattava tietty aika sen toimeenpanemiseksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jäsenvaltioiden on sallittava T Osekin tasavallasta tulevien seuraavien tuoreen lihan luokkien tuonti:
a) kotieläiminä pidettyjen naudansukuisten eläinten, lampaiden ja vuohien tuore liha, joka täyttää liitteen A mukaisessa lähetyserän mukana seuraavassa terveystodistuksessa määrätyt takeet,
b) kotieläiminä pidettyjen kavioeläinten tuore liha, joka täyttää liitteen B mukaisessa lähetyserän mukana seuraavassa terveystodistuksessa määrätyt takeet,
c) tuore sianliha, joka on tarkoitettu ihmisravinnoksi ja joka täyttää liitteen C mukaisessa lähetyserän mukana seuraavassa terveystodistuksessa määrätyt takeet.
2 Poiketen siitä, mitä 1 kohdassa määrätään, jäsenvaltioiden on sallittava T Osekin tasavallasta tulevan muuhun kuin ihmisravinnoksi tarkoitetun tuoreen sianlihan tuonti. Jäsenvaltioiden on huolehdittava siitä, että tuonti täyttää päätöksessä 89/18/ETY määrätyt ja direktiivissä 92/118/ETY säädetyt edellytykset ja täyttää liitteen D mukaisessa lähetyserän mukana seuraavassa terveystodistuksessa määrätyt takeet.
Yhteisön alueelle saapumisen jälkeen ja jalostustoimien aikana raaka-aine on steriloitava lämpötiiviisti suljetuissa astioissa siten, että Fc-vähimmäisarvoksi saadaan 3; tämän arvon tosiasiallisuus tarkastetaan suorittamalla lopulliselle tuotteelle eläinlääkärintarkastus.
2 artikla
Tätä päätöstä ei sovelleta määrämaiden sallimaan rauhasten ja jäsenten tuontiin lääketeollisuuden käytettäväksi.
3 artikla
Kumotaan päätös 82/425/ETY.
4 artikla
Tätä päätöstä sovelletaan 1 päivästä tammikuuta 1995.
5 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä joulukuuta 1994.

Labels: 17
0
3
6
18